Ras al-Xayma xalqaro aeroporti. Ras al-Xayma xalqaro aeroporti () – Birlashgan Arab Amirliklarining Ras al-Xayma amirligidagi xalqaro aeroport. Aeroport Fors koʻrfazi qirgʻogʻida, Ras al-Xayma shahridan janubda joylashgan. Aeroportda ikkita yoʻlovchi terminali binosi, shuningdek, yuk tashish, samolyotlarga texnik xizmat koʻrsatish va aviatsiya oʻquv jihozlari mavjud. Tarixi. 1976-yilda aeroport uzoq yillik hukmdor Shayx Saqr bin Muhammad al Qosimiy tomonidan ochilgan. Dubay xalqaro aeroportidan farqli oʻlaroq, Ras al-Xayma aeroporti xalqaro yoki mintaqaviy aviatsiya markaziga aylanmadi. 2007-yilda Ras al-Xayma aeroportida habi boʻlgan RAK Airways milliy aviakompaniya sifatida oʻz faoliyatini boshladi. 2008-yilda global iqtisodiy inqiroz tufayli aviakompaniya muntazam faoliyatini toʻxtatdi. 2010-yilda yangi brending va boshqaruv bilan qayta ishga tushirildi, lekin 2013-yilda faoliyatini butunlay toʻxtatdi. 2014-yilda RAK Airways faoliyatini toʻxtatgandan soʻng Air Arabia turli yoʻnalishlarga, xususan Pokiston, Misr, Saudiya Arabistoni va Bangladeshga tijorat reyslarini boshladi. Ras-al-Xayma keyinchalik uzaytirish imkoniyati bilan oʻn yil muddatga Air Arabia aviakompaniyasining markazi sifatida belgilandi. Ras al-Xayma Fors koʻrfazining arab davlatlari orasida sifat menejmenti boʻyicha ISO 9001: 2000 akkreditatsiyasini olgan ikkinchi aeroport boʻldi. Ayni paytda Ras al-Xayma xalqaro aeroporti yuk tashish, xususan, Ras al-Xayma erkin savdo zonasi tarkibidagi korxonalarni jalb qilish boʻyicha saʼy-harakatlarga eʼtibor qaratilmoqda. Aviakompaniyalar va yoʻnalishlar. Quyidagi aviakompaniyalar Ras al-Xayma aeroportidan muntazam va charter reyslarini amalga oshirib kemoqda: Ommaviy madaniyatda eslanishi. 2015-yilda Akshay Kumar bosh rolni oʻynagan "Airlift" hind filmi Ras al-Xayma aeroportida suratga olingan.